2007年初，因應深圳灣口岸即將落成啟用，運輸署公開招標兩條來往深圳灣口岸至屯門、元朗嘅巴士路線，並喺2007年6月23號宣佈，嶼巴投得來往深圳灣口岸至元朗嘅巴士路線，冧巴係B2，於2007年7月1號挨晚起隨住深港西部通道啟用而投入服務，成為嶼巴自1974年4月1號起成為專利巴士公司以嚟，首次開辦兩邊總站都唔喺大嶼山嘅專利巴士路線，原有行走東涌逸東邨路線37、38嘅德國猛獅NL263低地台單層冷氣巴亦全部被調走，改為行B2線，因此嶼巴向城巴買6架富豪B6LE，行走37、38號線。